એક વાતની નોંધ લીધી છે? તાવ એ પણ રોગ છે અને કેન્સર એ પણ રોગ છે પણ તાવની વાસ્વિકતાથી મન એટલું ડરતું નથી જેટલું કેન્સરની કલ્પના માત્રથી ડરી જાય છે. કારણ? તાવમાં હજી ‘આવતી કાલ' છે પણ કેન્સરમાં ‘આવતી કાલ' પર પૂર્ણવિરામ મુકાઇ જવાની વાત છે. આનો અર્થ? આ જ કે માણસને મોતનો ડર સૌથી વધુ લાગે છે કારણ કે મોતને આવતીકાલ નથી. પણ મોત તો સૂર્યાસ્તનું,પાનખરનું અને અમાવસ્યાનું પ્રતિનિધિત્વ ધરાવે છે. સૂર્યાસ્ત,પાનખર, અમાવસ્યાનો ડર નથી લાગતો કારણ કે એનો સહજ સ્વીકાર છે. મોતના સહજ સ્વીકાર માટે મનને તૈયાર કરી દો એના ડરથી મન મુક્ત થઈને જ રહેશે.